Nem kötelező dedikált WordPress tárhelymegoldásra előfizetni, mivel a WordPress minden olyan megosztott tárhelyszolgáltatással működik, ahol biztosítanak „egy kattintással” működő telepítőszoftvert hozzá. Azonban határozottan vannak előnyei annak, ha Ön WordPress-re optimalizált tárhelycsomag mellett teszi le a voksát. A dedikált WordPress tárhelymegoldások lehetnek menedzselt vagy nem menedzselt típusú tárhelyek. A nem menedzselt tárhelyek esetében maga a tárhelyszolgáltatás gyakorlatilag ugyanúgy működik, mint a szokványos tárhelyszolgáltatások, azonban az Ön honlapja olyan szerverekről fut majd, amelyeket kifejezetten a WordPress számára optimalizáltak, esetleg a szolgáltató cég biztosít az optimalizáláshoz bővítményeket is. Ha menedzselt WordPress tárhelyszolgáltatásra fizet elő, azzal minden fejfájástól megkímélheti magát, mivel a szolgáltató elvégzi az összes karbantartást, például telepíti a frissítéseket, a biztonsági javításokat (a tárhelyszolgáltatótól függően) és lefuttatja a biztonsági mentéseket, így Önnek csakis a weboldala elkészítésével kell foglalkoznia. Kattintson ide a legjobb menedzselt WordPress tárhelyeket kínáló szolgáltatók listájához.